section_heading: Opis
paragraph_text: Na najvišoj koti poluotoka Zaglav sjeverno od Vrboske smještena je ovalna kula. Sačuvana je do visine od oko 5 metara, a promjera je oko 4 metra. Kula je građena priklesanim horizontalno uslojenim kamenom u vapnenom mortu, zidova debljine oko 50 cm. Kula ima puno prizemlje, zatrpano vjerojatno već tokom građenja, te kat čija je unutrašnjost kvadratičnog tlocrta, dok je vanjski obod kule ovalan. Kula je građena u 16. stoljeću, kada nastaju i dvije utvrđene crkve na sjevernoj strani otoka, crkva sv. Fabijana i Sebastijana (danas Marijina Uznesenja) u Jelsi i crkva sv. Marije u Vrboskoj.